# Afriški gozdni slon

### Iz Wikipedije, proste enciklopedije

| Da bo članek zadostoval merilom kakovosti, ga bo treba urediti. O tem se lahko pogovorite na pogovorni strani članka. Pomagajte si tudi s Slogovnim priročnikom.

Sloni se prehranjujejo izključno z rastlinami. Pospravijo najrazličnejše vrste trave, listja, manjše veje, vejice, ter sadja. Odtrgajo jih, povežejo z rilcem ter jih nato z njim ponesejo v goltanec. Nekaj zob, ki jih imajo, uporabljajo sloni za premlenjevanje hrane. Ko slon izgubi vse zobe, se ne more več prehranjevati ter zato umre od lakote; to nastopi približno v starosti 70 let. Ne smemo se čuditi temu, da razvijejo sloni gromozanski apetit ter potrebujejo ogromne količine hrane, da ga utišajo. Noči, zgodnje jutranje ure ter večeri so najbolj priljubljen čas za hranjenje ter pitje, vendar pa sloni jejo tudi med tekom, ko si trgajo večje šope trave in liste. Drugače pa afriški slon vsak dan potrebuje in tudi poje 200 kilogramov krme in 80 do 100 litrov vode v vsaj šestih obrokih;v ujetništvu v živalskem vrtu slon ne poje več kakor 100 kilogramov krme, seveda dopolnjene s korenjem, sadjem in zelenjavo. Pripomnimo lahko tudi, da divji slon, ki se hrani z žilavim zelenjem, porabi le polovico omejene količine: 44 do 48 odstotkov je izloči. Zato je tudi tako neznansko koristen, kajti semenje iz snovno in količinsko bogatega blata požene poganjke in slon tako trosi in širi številne vrste. Povzroča pa tudi veliko razdejanje na pašnikih, kajti pomendra in uniči še veliko več, kakor popase. Pohod slonov afriško njivo buč ali bombaža ima lahko grozljive posledice. Sloni ruvajo rastline, jih mendrajo, razmetavajo. V savani ali redkem gozdu izpuljena drevesa, s katerimi so sloni poskušali visoko rastoče poganjke ali sadeže, in uničena, olupljena debla, polomljene veje, po dolgem preklana drevesa včasih spominjajo na puščavsko pokrajino, tla pa so pomendrana in izsušena. Slon potrebuje tudi vrsto mineralnih snovi, ki jih v rastlinah pogosto ne najde. Za takimi snovmi je rilo več pokolenj slonov in z velikanskimi okli izkopalo hodnike, visoke včasih tudi do štiri metre, prave kamnolome ali rudnike, iz katerih so živali nenehno črpale vodo. Odvisnost od velikih količin vode, ki jo sloni nujno potrebujejo za preživetje, pojasni selitve živali za hrano in njihovo veliko občutljivost za hitre podnebne spremembe.

Vzpostavljeno iz »http://sl.wikipedia.org../../../a/f/r/Afri%C5%A1ki_gozdni_slon.html«

Kategorija: Neurejeni članki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje